Eurovision Song Contest 1971

Eurovision Song Contest 1971 var den 16. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert lørdag 3. april 1971 i Gaiety Theatre i Dublin i Irland som følge av landets seier året før, med Dana og «All Kinds of Everything». Dette var første gang Irland sto vertskap for konkurransen. Programleder var Bernadette Ní Ghallchóir.

Etter boikotten året før, var Norge, Sverige, Finland, Portugal og Østerrike tilbake. I tillegg debuterte Malta, slik at deltakerantallet steg til 18 land – det høyeste på fem år.  

EBU innførte en ny avstemningsordning dette året. Hvert deltakerland hadde to dommere på plass i Dublin, én dommer under 25 år og én over 25 år. Dommerne vurderte de andre landenes bidrag med poeng fra 1 til 5. 

Monaco vant sin første og hittil eneste seier med «Un banc, un arbre, une rue», fremført av franske Séverine. Spania ble nummer to, mens Tyskland endte på tredjeplass. Storbritannia og Italia utgjorde resten av topp fem. Norge var representert av 15 år gamle Hanne Krogh som sang Arne Bendiksens «Lykken er». Det norske bidraget endte nest sist med 65 poeng.

 Sendingen 
venstre|miniatyr|Gaiety Theatre i Dublin.
Etter seieren med «All Kinds of Everything» og Dana året før, var Irland vertskap for første gang. Den irske kringkasteren RTÉ la konkurransen til Gaiety Theatre i hovedstaden Dublin, et teater som åpnet dørene i 1871. RTÉ hadde fremdeles ikke gått fullt over til farge-tv, og arrangementet gjorde at den irske kringkasteren måtte investere i nytt farge-tv-utstyr. Eurovision Song Contest ble kanalens andre store utomhus-produksjon i farger. Det var bare rundt 700 publikumsplasser under sendingen, og de fleste plassene var reservert for presse og delegater. Over 200 journalister dekket arrangementet, inkludert fra Chile og det sovjetiske nyhetsbyrået TASS.

De fem landene som boikottet finalen året før, var tilbake igjen. I tillegg debuterte Malta, og 18 land stilte i konkurransen. Dette var tangering av rekorden fra 1965 og 1966. EBU innførte flere nye regler for konkurransen, blant annet var det nå tillatt med grupper og inntil seks personer på scenen. Tidligere var kun solister og duoer tillatt. Regelen om maksimalt seks personer på scenen er fremdeles gjeldende. Hvert deltakerland måtte også produsere en musikkvideo med sitt bidrag. Alle land måtte deretter vise alle musikkvideoene på fjernsyn i forkant av finalen – ikke ulikt NRKs nåværende Adresse-programmer.

Et nytt avstemningssystem var også på plass. Hvert deltakerland hadde nå to lekdommere på plass i Dublin, og hver av dommerne bedømte de andre landenes sanger med poeng fra 1 til 5. Dette systemet ble også brukt i 1972 og 1973.

 Sendingen 
Konkurransen ble overført direkte fra Gaiety Theatre lørdag 3. april 1971 klokken 21.45–23.31 (norsk tid). Sendingen startet med en video av et par som ble fraktet til Gaiety Theatre i en karjol. Deretter ønsket programleder Bernadette Ní Ghallchóir velkommen på irsk, fransk og engelsk. Også dette året ble hvert land introdusert med en postkortfilm med bilder fra hjemlandet. 29 land overførte sendingen som varte i 1 time og 46 minutter.

Deretter fremførte de 18 landene sine sanger. Det belgiske bidraget «Goeiemorgen, morgen» skulle egentlig ha vært fremført av duoen Nicole og Hugo, men Nicole ble syk et par dager før finalen. I stedet steppet Jacques Raymond og Lily Castel inn kort tid før finalen.

Pausenummeret var en kortfilm med dansere og sangere, filmet i Bunratty Castle på Irlands vestkyst.

 Norges bidrag 

Norge var tilbake etter å ha boikottet finalen året før. Vinneren av den norske finalen ble 15 år gamle Hanne Krogh med «Lykken er», skrevet av Arne Bendiksen. Egil Monn-Iversen hadde ledet orkesteret under den norske finalen, men hadde ikke anledning til å reise til Dublin. I stedet trådte låtskriveren Arne Bendiksen inn og debuterte som dirigent.

To av jurymedlemmene fra den norske finalen, Sten Fredriksen og Liv Usterud, ble plukket ut som Norges to dommere til den internasjonale finalen. Sverre Christophersen kommenterte sendingen for NRK Fjernsynet og NRK Radio. Det var ingen nasjonale poengopplesere dette året, i stedet avga landenes jurymedlemmer poengene sine direkte under sendingen.

Norges bidrag var det 18. og siste bidraget ut på scenen, og Hanne Krogh stilte i hvit ballkjole og med paraply. Norge fikk 65 poeng og en nest sisteplass. Krogh skulle imidlertid komme sterkt tilbake i konkurransen 14 år senere, da hun og Elisabeth Andreassen som gruppen Bobbysocks vant Norges første seier med «La det swinge». Hun deltok også i Eurovision Song Contest 1991 som del av gruppen Just 4 Fun.

 Avstemningen 
miniatyr|Nederlands Saskia og Serge under prøvene.
Som et ledd i å fornye konkurransen hadde EBU vedtatt et nytt avstemningssystem dette året. Hver deltakerland stilte med to dommere som var på plass i Dublin. Den ene dommeren måtte være under 25 år, og den andre måtte være over 25. I tillegg måtte det være minst ti år mellom de to dommerne. Dommerne bedømte de andre landenes sanger med poeng fra 1 til 5. Hvert land ga dermed mellom 2 til 10 poeng til hvert av de andre landene. Et land kunne dermed få minimum 34 poeng, og maksimalt 170 poeng. Landenes juryer dømte svært ulikt, for eksempel delte Luxembourg bare ut 43 poeng, mens Frankrike delte ut hele 107. Dette gjorde det mulig å stemme taktisk, ved å dele ut få poeng og håpe å få mange tilbake. Etter finalen kom pressen også med påstander om poengbytting og bestikkelser av jurymedlemmer. Tross dette ble samme ordning brukt de to påfølgende årene. Clifford Brown var EBUs overoppsynsmann for avstemningen.  

Under avstemningen stemte tre og tre land om gangen, direkte fra scenen. Hvert jurymedlem avga poengene sine for åpen skjerm ved å vippe opp små tavler påført den respektive poengsummen. Poengene for de seks dommerne fra tre land ble deretter summert og plottet inn i den elektroniske poengtavlen. I begynnelsen av avstemningen tok Italia en tidlig ledelse, med Spania, Storbritannia og Tyskland bak. Etter to avstemningsrunder lå Monaco på en femteplass, og halvveis i avstemningen klatret Monaco til en tredjeplass, like bak Spania og Italia. I siste halvdel fikk Monaco høye poeng fra dommerne, inkludert full pott fra både Sverige og Norge. 

Til slutt vant Monaco med 128 poeng, 12 poeng foran Spania på andreplass. Selv om «Un banc, un arbre, une rue» representerte Monaco, var det et helfransk lag som sto bak; både Séverine og de to låtskriverne var franske. Séverine hevdet også at hun ikke engang hadde satt sine føtter i Monaco, noe som ikke stemmer. Hun var nemlig i Monte Carlo for å spille inn forhåndsvideoen til sangen. Med seg på scenen hadde Séverine fire mannlige støttevokalister som nynnet melodien mens Séverine sang versene. Dette var Monacos første og eneste seier i konkurransen, og sangen fikk en betydelig kommersiell suksess i Europa etter konkurransen. 

 Deltakere 
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01    Marianne Mendt  «Musik» TyskMusikk16 6602    Joe Grech  «Marija l-Maltija»  Maltesisk Den maltesiske Maria18 5203     Séverine  «Un banc, un arbre, une rue»  FranskEn benk, et tre, en gate1 12804   Peter, Sue og Marc «Les illusions de nos vingt ans» FranskIllusjonene av tjueårene våre12 7805   Katja Ebstein «Diese Welt» Tysk Denne verden3 10006   Spania    «En un mundo nuevo»  Spansk I en ny verden2 11607    Serge Lama  «Un jardin sur la terre»  Fransk En hage på jorden10 8208    Monique Melsen  «Pomme, pomme, pomme»  Fransk Eple, eple, eple13 7009  Clodagh Rodgers «Jack in the Box» Engelsk Troll i eske4 9810    Lily Castel og Jacques Raymond  «Goeiemorgen, morgen»  Nederlandsk God morgen, morgen14 6811    Massimo Ranieri   «L'amore è un attimo»  Italiensk Kjærligheten er et øyeblikk5 9112     Family Four  «Vita vidder»  SvenskHvite vidder6 8513    Angela Farrell  «One Day Love»  Engelsk En dag kjærlighet11 7914    Saskia og Serge  «Tijd»  Nederlandsk Tid6 8515    Tonicha  «Menina do alto da serra»  Portugisisk Jenta på toppen av fjellet9 8316    Krunoslav «Kićo» Slabinac  «Tvoj dječak je tužan» (Твој дјечак је тужан) Serbokroatisk Gutten din er trist14 6817    Markku Aro og Koivistolaiset  «Tie uuteen päivään»  Finsk Veien til en ny dag8 8418    Hanne Krogh  «Lykken er»  Norsk –17 65

 Tilbakevendende artister 
ArtistLandDeltok1963Katja Ebstein1970

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass352723233646354356616422353234424522325218451010284810410998107101281554626263745564447812657688267665577541003 Spania48105710474569677981162328855253446955358210276324563325364547013488652848357576669843254225263546636468144698669262762382591574494252566393646856766345726362545447911626545725226595688564362510856442356558396242766232525443568144444434210102463866848336422527622725436517

 Toppoeng 
Hvert land kunne gi inntil 10 poeng til hvert bidrag. Under er en oversikt over alle 10-poengere som ble avgitt under avstemningen.
 Antall  Mottakerland  Land som ga 10 poeng:6   Monaco  Belgia, Tyskland, Norge, Sverige, Sveits, Jugoslavia2   Finland  Belgia, Storbritannia  Spania  Frankrike, Monaco 1   Portugal  Spania

 Jurymedlemmer 
Hvert deltakerland stilte med to jurymedlemmer som var på plass i Dublin. Det ene jurymedlemmet måtte være under 25 år, mens den andre måtte være over 25. I tillegg måtte det være minst ti år mellom dem.
LandUnder 25 årOver 25 årKilde ØsterrikeBeatrix NeundlingerJochen Lieben MaltaSpiro SillatoGaetan Abela MonacoIkke kjent SveitsIkke kjent TysklandKirsten LudwigWolfgang Henk SpaniaNoelia AfonsoFrancisco Madariaga FrankrikeClaude CrémieuxJacques Ourevitch LuxembourgMady HeinenMichel Klein StorbritanniaGay LoweJeremy Patterson-Fox BelgiaIkke kjent ItaliaIkke kjent SverigeEva BlomqvistPutte Wickman IrlandVivienne ColganKen Steward NederlandIkke kjentJos Cléber PortugalPedro AlbergariaLuís Filipe Costa JugoslaviaMišo KukićZoran KržišnikVladimir Pinzovski FinlandMarkku VeijalainenVieno Kekkonen NorgeSten FredriksenLiv Usterud

 Dirigenter 
Mens Colman Pearce var sjefdirigent, hadde de fleste land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent ØsterrikeRobert Opratko MaltaTwanny Chircop MonacoJean-Claude Petit SveitsHardy Schneiders TysklandDieter Zimmermann SpaniaWaldo de los Rios FrankrikeFranck Pourcel LuxembourgJean Claudric StorbritanniaJohnny Arthey BelgiaFrancis Bay ItaliaEnrico Polito SverigeClaes Rosendahl IrlandNoel Kelehan NederlandDolf van der Linden PortugalJorge Costa Pinto JugoslaviaMiljenko Prohaska FinlandOssi Runne NorgeArne Bendiksen

 Kommentatorer og kringkastere 
Ifølge arrangørene overførte over 30 land finalen – alle deltakerlandene samt en rekke andre land i Øst-Europa, Asia og Sør-Amerika. Hvert deltakerland hadde egne kommentatorer som formidlet informasjon, farger og hendelser direkte til seerne hjemme. Dette var første gang britenes legendariske kommentator Terry Wogan kommenterte Eurovision – for BBC Radio 1. Oversikt over kommentatorer under Eurovision Song Contest 1971:
LandKringkasterKanalKommentatorKilde BelgiaBRTBRTNederlandsk: Herman VerelstRTBRTBFransk: Janine Lambotte FinlandYleTV-ohjelma 1Finsk: Heikki SeppäläYleisohjelmaFinsk: Matti PaalosmaaRuotsinkielinen ohjelma FrankrikeORTFDeuxième ChaîneGeorges de Caunes IrlandRTÉRTÉNoel AndrewsRTÉ RadioKevin Roche ItaliaRaiProgramma NazionaleRenato TaglianiSecondo Programma JugoslaviaJRTTV BeogradSerbisk: Milovan IlićTV LjublijanaSlovensk: Tomaž TerčekTV ZagrebKroatisk: Oliver Mlakar LuxembourgCLTTélé-LuxembourgJacques Navadic MaltaMTPBSMTS, National NetworkVictor Aquilina MonacoTélé Monte-CarloBrukte Frankrikes kommentator NederlandNOSNederland 1Pim Jacobs NorgeNRKNRK FjernsynetSverre ChristophersenNRK RadioSverre Christophersen, sendt i opptak fra 22.30 PortugalRTPI ProgramaHenrique Mendes SpaniaTVETVE 1Joaquín PratRNERadio NacionalUkjent StorbritanniaBBCBBC1Dave Lee TravisBBC Radio 1, BBC Radio 2Terry WoganBFBSBFBS RadioJohn Russell SveitsSRG SSRTV DRSTysk: Theodor HallerTSRFransk: Georges HardyTSIItaliensk: Giovanni Bertini SverigeSveriges RadioTV1Åke StrömmerSR P3Ursula Richter TysklandARDDeutsches FernsehenHanns Verres ØsterrikeORFFS1Ernst Grissemann

 Kommentatorer og sendinger i ikke-deltakende land 
En rekke ikke-deltakende land overførte finalen, enten direkte eller i opptak. Hellas overførte den direkte, mens Island sendte konkurransen i opptak to uker etter. Flere østeuropeiske land overførte også sendingen gjennom Intervision: Bulgaria, Polen, Romania, Tsjekkoslovakia og Ungarn. Ellers skal sendingen ha blitt overført enten som fjernsyn eller radio til Argentina, Australia, Brasil, Etiopia, Hongkong, Jamaica, Kenya, Marokko, Mauritania, Mauritius, Sierra Leone, Thailand, Tunisia, Trinidad og Tobago, Uganda og USA. Under er bekreftede sendinger:
LandKringkasterKanalKommentatorKilde HellasEIRTEIRTMako Georgiadou IslandRÚVSjónvarpiðBjörn Mattíhason, sendt i opptak 18. april

 Referanser 

 Eksterne lenker 


Kategori:Eurovision Song Contest
Kategori:Musikk i 1971
Kategori:1971 i Irland